b'\n_START_ARTICLE_\nSophie Blanchard\n_START_SECTION_\nLiv og virke\n_START_PARAGRAPH_\nHun giftet seg i 1804 med Jean-Pierre Blanchard. Hun utf\xc3\xb8rte sin f\xc3\xb8rste ballongoppstigning p\xc3\xa5 egen h\xc3\xa5nd samme \xc3\xa5r da Jean-Pierre som var n\xc3\xa6r ved \xc3\xa5 g\xc3\xa5 konkurs fikk den  id\xc3\xa9 at en kvinnelig pilot burde lokke et stort betalende publikum og sponsorer. Hon var ikke den f\xc3\xb8rste kvinnelige ballongflyveren, men hun blev den f\xc3\xb8rste kvinne som fors\xc3\xb8rget seg p\xc3\xa5 ballongoppstigninger._NEWLINE_Etter at hennes ektemake hadde d\xc3\xb8dd av hjerteslag i 809 under en ballongflygning, fortsatte hun alene med sine oppstigninger med en charlierballong. Hun eksperimenterte med fallskjermer, og slapp ut sm\xc3\xa5 hunder og fyrverkeri i sm\xc3\xa5 skjermer.  _NEWLINE_Keiser Napoleon I utnevnte henne til sjef for det franske ballongflyvesen. Da Napoleon fikk sin id\xc3\xa9 om \xc3\xa5 utvikle en armada av store transportballonger og med hjelp av disse invadere England fikk hun i oppgave \xc3\xa5 utrede muligheten og lede gjenmomf\xc3\xb8ringen._NEWLINE_Under sin aktive periode som ballongflyver gjennomf\xc3\xb8rte hun minst 67 dokumenterte oppstigninger. Mange oppstigninger ble utf\xc3\xb8rt under folkefester og som propaganda, blant annet fl\xc3\xb8y hun med banderoler der folket p\xc3\xa5 marken kunne lese reklame og propagandatekster som var malte p\xc3\xa5 lange t\xc3\xb8yremser. Som flypion\xc3\xa9r var hun blant de f\xc3\xb8rste som krysset Alpene luftveien._NEWLINE_Hun omkom den 6, juli 1819 da hon skulle gjennomf\xc3\xb8re en kveldsoppstigning fra forn\xc3\xb8yelsesparken Tivoli i Paris. Ballongen var utstyrk med fyrverkeri som skulle antennes n\xc3\xa5r ballongen hadde oppn\xc3\xa5dd ca 200 meters h\xc3\xb8yde. _NEWLINE_Ingen vet riktig hva som for\xc3\xa5rsaket ulykken. Den ene teorien er at ventilen til ballongen ikke var helt stengt og da Blanchard tente fyrverkeriet ble ogs\xc3\xa5 utstr\xc3\xb8mmende gass fra ballongen antent. Den andre teorien er at noe fyrverkeri hadde dultet inn i et tre under oppstigningen, og blitt slik innrettet at de siktet mot ballongen, og da de ble antent, ble slik ballongen sprengt. Linene som holdt opp den lille gondolen hun stod i brant opp, og gondolen falt mot bakken. Blanchard omkom ved nedslaget og ble dermed det f\xc3\xb8rsea kvinneliga d\xc3\xb8dsofreet i flysammenheng.'